ธนารักษ์จำหน่ายเหรียญที่ระลึกในมหกรรมเที่ยวทั่วไทยฯ
กรมธนารักษ์เปิดจำหน่ายเหรียญกษาปณ์ที่ระลึกหลายรูปแบบในงานเที่ยวทั่วไทย ไปทั่วโลก ที่ศูนย์สิริกิติ์
25 ก.พ. 2553

กรมธนารักษ์เปิดจำหน่ายเหรียญกษาปณ์ที่ระลึกหลายรูปแบบในงานเที่ยวทั่วไทย ไปทั่วโลก ที่ศูนย์สิริกิติ์
รายงานข่าวจากกรมธนารักษ์ โดยทางกรมธนารักษ์จะนำเหรียญกษาปณ์ที่ระลึก  เหรียญที่ระลึก เหรียญที่ระลึกประดับแพรแถบและผลิตภัณฑ์เหรียญ ออกจำหน่ายในงานนิทรรศการ “7th Thai International Travel Fair 2010”  ระหว่างวันที่ 25-28 กุมภาพันธ์ 2553 ณ ศูนย์การประชุมแห่งชาติสิริกิติ์ ดังนี้
1. เหรียญกษาปณ์ที่ระลึกวาระต่างๆ  อาทิ เหรียญกษาปณ์ที่ระลึกพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550   เหรียญกษาปณ์ที่ระลึกพระราชพิธีรัชดาภิเษก  เหรียญกษาปณ์ที่ระลึกพระราชพิธีกาญจนาภิเษก  เหรียญกษาปณ์ที่ระลึกปีต้นไม้แห่งชาติ
2. เหรียญที่ระลึกโครงการต่างๆ อาทิ เหรียญที่ระลึกพระพุทธปัญจภาคี   เหรียญที่ระลึกเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550
3.เหรียญที่ระลึกประดับแพรแถบเนื่องในพระราชพิธีฉลองสิริราชสมบัติครบ 60 ปี
4.ผลิตภัณฑ์เหรียญประเภทต่างๆ  อาทิ แท่นอะคริลิคบรรจุเหรียญพร้อมที่เสียบปากกา  อะคริลิคทับกระดาษบรรจุเหรียญกษาปณ์ที่ระลึกชนิดราคา 20 บาท วาระต่างๆ  และเหรียญที่ระลึกปีนักษัตร